**ОБАВЕШТЕЊЕ**

Министарство просвете планира да и за школску 2024/2025. годину обезбеди **бесплатне уџбенике** за ученике основних школа према следећим **категоријама** (у загради су наведени неопходни докази о испуњености услова):

1. Ученици из **социјално/материјално угрожених породица** – примаоци социјалне помоћи (доказ – копија решења о социјалној помоћи)
2. Ученици који наставу прате по индивидуалном образовном плану - **ИОП 1, ИОП2 и ИОП3** (доказ – школска документација)
3. Ученици са **сметњама у развоју и инвалидитетом** којима су потребни прилагођени уџбеници – увећан фонт, Брајево писмо, електронски формат (доказ – школска документација)
4. Ученици који су у породици **треће или свако наредно рођено дете** у систему образовања и васпитања (доказ – потврда о својству ученика/студента)
5. Ученици из породица у којима је **носилац родитељске бриге само један родитељ**, односно уколико је други родитељ преминуо или је непознат (доказ – копија решења којим се утврђује својство родитеља, односно умрли лист за другог родитеља)
6. Ученици који болују од **ретке болести** (доказ - извештај лекара)
7. Ученици који остварују **право на туђу негу и помоћ** (доказ – копија решења)
8. Ученици **првог и другог разреда који су глуви**, а којима су потребни прилагођени уџбеници у електронском формату, са видео садржајима на српском знаковном језику (доказ – школска документација)

Одељењске старешине су у обавези да обавесте родитеље ученика, како би родитељи који испуњавају наведене критеријуме на време могли да се пријаве и да доставе потребну документацију одељењским старешинама.

|  |
| --- |
| **РОК ЗА ПРИЈАВУ И ДОСТАВЉАЊЕ ДОКУМЕНТАЦИЈЕ ОДЕЉЕЊСКИМ СТАРЕШИНАМА ЈЕ УТОРАК, 16. АПРИЛ 2024. ГОДИНЕ.****Молимо вас да испоштујете наведени рок.** |

У Обреновцу, 2.4.2024. год. Директор

 Вера Ђорђевић